|  |  |  |
| --- | --- | --- |
|  |  | **ΕΓΚΥΚΛΙΟΣ 71η** |
| ΕΛΛΗΝΙΚΗ ΔΗΜΟΚΡΑΤΙΑ |  | Αθήνα, 13 Δεκεμβρίου 2021 |
| ΥΠΟΥΡΓΕΙΟ ΔΙΚΑΙΟΣΥΝΗΣ |  |  |
| **ΣΥΝΤΟΝΙΣΤΙΚΗ ΕΠΙΤΡΟΠΗ**  **ΣΥΜΒΟΛΑΙΟΓΡΑΦΙΚΩΝ**  **ΣΥΛΛΟΓΩΝ ΕΛΛΑΔΟΣ**  ----------- |  | Αριθμ. πρωτ. 488 |
| Ταχ.Δ/νση : Γ. Γενναδίου 4 - Τ.Κ.106 78, Αθήνα  Τηλέφωνα : 210-3307450,60,70,80,90  FAX : 210-3848335  E-mail : notaries@notariat.gr  Πληροφορίες : Θ. Χαλκίδης |  | **Προς**  Όλους τους συμβολαιογράφους  της χώρας |

**ΘΕΜΑ: «Ηλεκτρονική υποβολή δήλωσης φόρου δωρεών, γονικών παροχών»**

Κυρίες και Κύριοι Συνάδελφοι,

Δημοσιεύτηκε στο ΦΕΚ (Β΄ 5779) η υπ’ αριθ. Α.1249/09.12.2021 απόφαση του Διοικητή ΑΑΔΕ με τίτλο *«Ηλεκτρονική υποβολή* *δήλωσης φόρου δωρεών, γονικών παροχών «Δήλωση Δωρεάς/Γονικής Παροχής»*.

Στην ανωτέρω απόφαση ρυθμίζεται τρόπος και η διαδικασία της ηλεκτρονικής υποβολής δήλωσης φόρου δωρεών, γονικών παροχών.

**Από την 13η Δεκεμβρίου 2021** η υποβολή των δηλώσεων φόρου δωρεάς/γονικής παροχής γίνεται **προαιρετικά** μέσω της ηλεκτρονικής εφαρμογής.

**Από την 20ή Δεκεμβρίου 2021** η υποβολή των δηλώσεων φόρου δωρεάς/γονικής παροχής γίνεται **αποκλειστικά** μέσω της ηλεκτρονικής εφαρμογής.

**Δηλώσεις που έχουν υποβληθεί στις Δ.Ο.Υ. μέχρι την έναρξη ισχύος της απόφασης (10.12.2021) σε έντυπη μορφή**, για τις οποίες **δεν έχει εκδοθεί η πράξη** προσδιορισμού του φόρου και **δεν έχει συνταχθεί** το οικείο συμβολαιογραφικό έγγραφο, διεκπεραιώνονται από τις αρμόδιες Δ.Ο.Υ. χωρίς να απαιτείται η εκ νέου ηλεκτρονική υποβολή τους μέσω της εφαρμογής myPROPERTY. **Εφόσον οι συμβαλλόμενοι επιθυμούν να τις υποβάλουν μέσω της ηλεκτρονικής εφαρμογής, τότε υποχρεούνται να ανακαλέσουν τις χειρόγραφες δηλώσεις**.

Επισυνάπτεται η εν θέματι απόφαση και παρακαλούμε για την προσεκτική ανάγνωσή της.

Με τιμή

Ο Πρόεδρος

Γεώργιος Ρούσκας